Diari Oficial de la Generalitat Valenciana


Sumari del DOGV 10082, del 27-12-2024 (2024/12725)

RESOLUCIÓ de 4 de desembre de 2024, del Rectorat, per la qual es convoca per a la celebració del primer exercici de les proves selectives d'accés al grup A, subgrup A1, sector administració especial, categoria de tècnic superior en l'àrea economicoadministrativa, pel sistema de concurs oposició (Codi: 2021/P/FC/C/35), corresponent a les ofertes d'ocupació pública de l'any 2018, any 2019 i any 2020.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10046

Data del DOGV
:   27-12-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/12185

CVE
:   GRGK-Y-2031-15023

Data del document
:   04-12-2024

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * concurs administratiu

La depressió aïllada en nivells alts (DANA), que va tindre lloc entre el 28 d'octubre i el 4 de novembre de 2024, va provocar greus inundacions en diversos municipis de la província de València, amb la interrupció de serveis essencials, com són els relatius al transport de persones i accés a les telecomunicacions. Per aquest motiu es va suspendre la celebració de primer exercici de les proves selectives de referència. En atenció a l'evolució de les circumstàncies i després de la valoració de les condicions actuals, en virtut de les competències atribuïdes per l'article 65 dels Estatuts de la Universitat Politècnica de València, aprovats pel Decret 122/2024, de 24 de setembre, del Consell,

RESOLC

*Primer*

Convocar a totes les persones aspirants admeses, segons Resolució de la Universitat Politècnica de València de 20 de maig de 2024 (DOGV de 27 de maig de 2024) a la realització del primer exercici previst en les bases de la convocatòria, que tindrà lloc el dia 20 de febrer de 2025 a les 10.00 hores en l'aula 1G 1.7 de l'Escola Tècnica Superior d'Enginyeria Informàtica del Campus de Vera de la Universitat Politècnica de València.

*Segon*

Les persones aspirants han d'acreditar la personalitat mitjançant la presentació del document nacional d'identitat, del passaport o del permís de conduir, sense que, amb aquest efecte, siguen vàlides les fotocòpies compulsades o acarades dels esmentats documents.

Així mateix, es comunica a aquest personal que per a la realització de la prova haurà d'anar proveït de llapis grafit número 2, goma d'esborrar, maquineta de fer punta i bolígraf blau.

De la mateixa manera s'indica que no podran accedir a l'aula amb dispositius electrònics (tablet, rellotges intel·ligents, etc.) amb accés a internet.

Contra la present resolució, que posa fi a la via administrativa, la persona interessada pot interposar recurs contenciós administratiu davant el jutjat contenciós administratiu corresponent, en el termini de dos mesos comptadors des de l'endemà de la recepció de la notificació. Així mateix, amb caràcter potestatiu, es pot interposar recurs de reposició, en el termini d'un mes des de l'endemà de la notificació, davant el mateix òrgan que ha dictat la resolució. Tot això de conformitat amb el que establixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les Administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.

  

València, 4 de desembre de 2024

José E. Capilla Romá

Rector